
TRESTNÝ ROZKAZ V MENE SLOVENSKEJ REPUBLIKY Okresný súd Prievidza samosudkyňou Mgr. Alexandrou Čerňanskou Pindejovou podľa § 353 odsek 1 Trestného poriadku dňa 28. apríla 2026 v Bánovciach nad Bebravou vydáva tento rozhodol: Obvinený A. B., narodený XX. XXXXXXXX XXXX C. D., trvale bytom E. XXX, C. F. je vinný , že obvinený A. B. v dobe od mesiaca december 2024 do 31.03.2025 vo C. F. v rodinnom dome č. XXX neoprávnene odoberal zemný plyn na bežnú prevádzku v domácnosti bez vedomia G. G. - H. I., a to napriek tomu, že daná domácnosť nebola spoločnosťou G. - H., a. s. J. prevádzkovaná ako odberné miesto zemného plynu, nakoľko na toto odberné miesto v období od 29.07.2023 doposiaľ nebola uzavretá zmluva o dodávke zemného plynu, pričom dňa 28.07.2023 bol spoločnosťou G. - H. I.. J. na uvedenom mieste demontovaný plynomer výrobné číslo 2212516 a uzatvorený hlavný uzáver zemného plynu, ktorý bol zabezpečený plombou proti neoprávnenej manipulácii, pričom obvinený A. B. v presne nezistený deň v mesiaci december 2024 originálnu plombu odstránil, následne napojil krátku hadicu, ktorou spravil prepoj medzi prívodom a odvodom zemného plynu, následne neoprávnene vo vyššie uvedenom období odoberal zemný plyn na bežnú prevádzku domácnosti a takto spotreboval 4307,60 metrov kubických zemného plynu, čím dochádzalo v tomto období k neoprávnenému odberu zemného plynu v zmysle ustanovenia § 82 zákona č. 251/2012 Z. z. o energetike a o zmene a doplnení niektorých zákonov a v znení neskorších predpisov, pričom obvinený A. B. neoprávneným odberom zemného plynu v období od mesiaca december 2024 do 31.03.2025 spôsobil G. G. - H. I., J. K.: XX XXX XXX škodu vo výške 3042,43 Eur, teda prisvojil si cudziu vec tým, že sa jej zmocnil a spôsobil tak malú škodu a čin spáchal na veci, ktorej odber podlieha spoplatneniu na základe osobitného predpisu, čím spáchal prečin krádeže podľa § 212 odsek 1 písmeno a), písmeno f) Trestného zákona. Za
to
sa
odsudzuje
Podľa § 44 Trestného zákona súd u obvineného upúšťa od uloženia súhrnného trestu, pretože trest odňatia slobody uložený obvinenému rozsudkom Okresného súdu Prievidza sp.zn. 25T/60/2025 zo dňa 10.11.2025, právoplatným dňa 29.01.2026 v spojení s rozsudkom Krajského súdu v Trenčíne sp.zn. 3To/124/2025 zo dňa 29.01.2026 vo výmere 3 (tri) roky, ktorého výkon súd podmienečne odložil na skúšobnú dobu v trvaní 4 (štyri) roky, za súčasného uloženia probačného dohľadu nad správaním
odsúdeného a za súčasného uloženia obmedzenia spočívajúceho v zákaze požívania alkoholických nápojov a iných návykových látok v skúšobnej dobe a povinnosti podrobiť sa na vyzvanie súdu alebo príslušníka Policajného zboru Slovenskej republiky skúške na alkohol a iné návykové látky za účelom kontroly dodržiavania zákazu požívať alkoholické nápoje a iné návykové látky, považuje na ochranu spoločnosti a nápravu páchateľa, za dostatočný. Podľa § 287 odsek 1 Trestného poriadku sa obvinenému ukladá povinnosť nahradiť poškodenej G. G. - H., I., G. G. D. XXXXX/X, J. - L. E. M., K.: XX XXX XXX, N. vo výške 3.042,43 € (slovom tritisíc štyridsaťdva eur a štyridsaťtri centov). Podľa § 288 odsek 2 Trestného poriadku sa poškodená spoločnosť G. - H., I., G. G. D. XXXXX/X, J. L. E. M., K.: XX XXX XXX, so zvyškom nároku na náhradu škody odkazuje na civilný proces. Poučenie: Obvinený a osoby, ktoré sú oprávnené podať v jeho prospech odvolanie, ako aj prokurátor môžu na tunajší súd podať proti tomuto trestnému rozkazu do 8 dní odo dňa jeho doručenia odpor. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 Trestného poriadku. Poškodený môže podať odpor proti výroku o náhrade škody, ktorým bola priznaná náhrada škody. Ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Ak proti tomuto trestnému rozkazu bude v lehote podaný odpor, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému.

